

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ &
ΘΡΗΣΚΕΥΜΑΤΩΝ**

**ΠΕΡ. Δ/ΝΣΗ Π. & Δ. ΕΚΠ/ΣΗΣ ΑΤΤΙΚΗΣ**

**Προς**: Ενδιαφερόμενους εκπαιδευτικούς δια μέσου των Υπευθύνων Περιβαλλοντικής Εκπαίδευσης ή Σχολικών Δραστηριοτήτων των Διευθύνσεων Π.Ε. και Δ.Ε. της χώρας

**Κοιν:** Ε.Ε.Π.Φ

**Δ/ΝΣΗ Π. Ε. Β΄ ΑΘΗΝΑΣ**

**ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ**

Ηράκλειο 27-1-2017

Αρ. Πρωτ. 800

Ταχ. Δ/νση: Ανάφης & Αγίων Αποστόλων

141 21 Ηράκλειο

Πληροφορίες: Δ. Γκότζος

Τηλέφωνο: 2106142593

E-mail: perivallontikhdipevath@gmail.com

Δικτυακός τόπος: <http://perivallontikh.eu>

**ΘΕΜΑ: Πρόσκληση ένταξης σχολικών μονάδων στο Διεθνές Θεματικό Δίκτυο Περιβαλλοντικής Εκπαίδευσης «Μαθαίνω για τα Δάση»**

Το Διεθνές Θεματικό Δίκτυο Περιβαλλοντικής Εκπαίδευσης «Μαθαίνω για τα Δάση» ξεκίνησε τη λειτουργία του στην Ελλάδα το 1996.  Στόχος του είναι να ενθαρρύνει σχολεία και εκπαιδευτικούς όλων των βαθμίδων, ώστε να συμπεριλάβουν στις εκπαιδευτικές τους δραστηριότητες και τα δάση, εφοδιάζοντάς τους με τα απαραίτητα εργαλεία, καθώς και κίνητρα για να πλησιάσουν το δάσος και να μάθουν από αυτό γι’ αυτό.

Σε συνέχεια της ανανέωσης της λειτουργίας του Διεθνούς Θεματικού Δικτύου Περιβαλλοντικής Εκπαίδευσης «**Μαθαίνω για τα Δάση**» για τα σχολικά έτη **2016-2017, 2017-2018 και 2018-2019**, βάσει της υπ’ αρ. πρωτ. 223916/Γ7/30-12-2016 επισυναπτόμενης απόφασης του Γενικού Γραμματέα του ΥΠ.Π.Ε.Θ., καλούμε: α) τις σχολικές μονάδες που υλοποιούν πρόγραμμα Περιβαλλοντικής Εκπαίδευσης συναφές με τη θεματολογία του Δικτύου να ενταχθούν στο Δίκτυο και β) τις σχολικές μονάδες που έχουν ήδη ενταχθεί σε αυτό κατά το προηγούμενο σχολικό έτος να ανανεώσουν τη συμμετοχή τους.

Επισημαίνεται πως για τα σχολικά έτη 2015-16 και 2016-17 ιδιαίτερη έμφαση έχει δοθεί στη θεματική «Δάσος και Νερό». Ως εκ τούτου, προτρέπουμε τις σχολικές μονάδες του Δικτύου, στο πλαίσιο των προγραμμάτων που υλοποιούν, να συνεξετάζουν το δασικό και υδατικό οικοσύστημα μιας περιοχής. Περισσότερες πληροφορίες για το Δίκτυο υπάρχουν στην ιστοθέση <http://eepf.gr/el/drasi/dasi> και επίσης παρέχονται από την Ελληνική Εταιρία Προστασίας της Φύσης, στο τηλέφωνο 2103224944 (εσωτ.113) 8.00πμ- 15.00μμ,  και στη διεύθυνση ηλεκτρονικού ταχυδρομείου education@eepf.gr.

Οι ενδιαφερόμενοι εκπαιδευτικοί καλούνται:

α) να μελετήσουν τη διαδικασία υλοποίησης προγράμματος στο πλαίσιο του Δικτύου (επισυνάπτεται)

β) να συμπληρώσουν την επισυναπτόμενη αίτηση, η οποία υποβάλλεται στη διεύθυνση ηλεκτρονικού ταχυδρομείου education@eepf.gr διά του/της Υπευθύνου Περιβαλλοντικής Εκπαίδευσης/Σχολικών Δραστηριοτήτων της Δ.Π.Ε. ή Δ.Δ.Ε. στην οποία υπάγεται η σχολική μονάδα. Η παραπάνω αίτηση πρέπει να υποβληθεί και από τους/τις εκπαιδευτικούς/σχολικές μονάδες που συμμετείχαν στο Δίκτυο κατά το σχολικό έτος 2015-2016, εφόσον κατά το τρέχον σχολικό έτος εξακολουθούν να υλοποιούν πρόγραμμα Περιβαλλοντικής Εκπαίδευσης συναφές με τη θεματολογία του Δικτύου.

Ο Διευθυντής Π.Ε. Β΄ Αθήνας

Ο Υπεύθυνος
Περιβαλλοντικής Εκπαίδευσης

 ΔΗΜΗΤΡΙΟΣ ΓΚΟΤΖΟΣ

O YΠΕΥΘΥΝΟΣ

 ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ

O YΠΕΥΘΥΝΟΣ

 ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ

**O YΠΕΥΘΥΝΟΣ**

 **ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ**

Αθανάσιος Ηρ. Ανδρώνης

 Δημήτριος Γκότζος



 ΔΗΜΗΤΡΙΟΣ ΓΚΟΤΖΟΣ

Συνημμένα: 1. Έγγραφο υπ’ αρ. πρωτ. **223916/Γ7/30-12-2016 ΥΠ.Π.Ε.Θ. με θέμα: Ανανέωση λειτουργίας του Διεθνούς Θεματικού Δικτύου Περιβαλλοντικής Εκπαίδευσης «Μαθαίνω για τα Δάση».**

 2. Διαδικασία υλοποίησης προγράμματος

 3. Αίτηση συμμετοχής στο Δίκτυο